open-index/open-wikipedia-markdown huggingface dataset:
Datubāzes integritāte

**Datubāzes integritāte** ir informācijas sistēmas spēja saglabāt datu bāzi tās lietderīgajā dzīves posmā, nodrošinot pret apzinātu bojāšanu vai netīšu iznīcināšanu. Šo spēju realizē ar dublētājkopiju palīdzību un piekļuves reglamentāciju.
X.509

**X.509** ir publiskās atslēgas kriptogrāfisko sertifikātu formāta standarts.

Sertifikāti ir datu bloki, kas sastāv no kāda asimetriskā kriptogrāfiskā algoritma publiskās atslēgas (atslēgas) un datiem par šīs atslēgas īpašnieku. Šo kombināciju paraksta ar kādu citu (CA) vai to pašu privāto atslēgu. T.i., sertifikāts sastāv no atslēgas, datiem par atslēgas īpašnieku un digitālā paraksta.

## Uzbūve un vēsture
X.509 definē hierarhisku sertifikātu struktūru. Pašā augšā ir augšējā līmeņa CA (*certificate authority*), apakšā ir gala mērķim lietojami sertifikāti un pa vidu (ja tādi līmeņi eksistē) ir vidējo līmeņu CA. Ar CA sertifikātiem var tikai parakstīt citus sertifikātus. Gala mērķim lietojamos sertifikātus (*end entity certificate*) nevar lietot citu sertifikātu parakstīšanai. Lai arī X.509 3.versijas standartā, sertifikātus var parakstīt vairāk kā viens CA (līdzīgi kā PGP), reāli sastopamās programmas šādu funkcionalitāti neatbalsta. X.509 paredz arī iespēju atsaukt sertifikātus (t.i., padarīt nederīgus pirms derīguma termiņa beigām). To lieto, ja secina, ka privātā atslēga ir nozagta, vai ja sertifikāts attiecīgajam pielietojumam vairs nav vajadzīgs. Sertifikātu atsaukšanu (*revocation*) nodrošina vai nu ar atsaukto sertifikātu sarakstu (CRL - *certificate revocation list*), kas satur visu atsaukto sertifikātu sērijas numurus, saraksta derīguma termiņu un CA parakstu. Vēl, vienam atsevišķam sertifikātam var lietot OCSP (*Online certificate status protocol*), kas būtībā ir ļoti īss CRL, kas attiecas tikai uz vienu, pieprasīto sertifikātu. Parastie CRL var būt visai gari, jo tie satur informāciju par visiem atsauktajiem sertifikātiem, kam vēl nav beidzies derīguma termiņš. Sertifikātiem, kam ir beidzies derīguma termiņš, atsaukšana nav nepieciešama, jo tie jau ir nederīgi tāpat.

X.509 sertifikāti satur šādus laukus:
* Versija (parasti ir 3., var būt arī 1., tajai nav iespējami paplašinājumi)
* Sērijas numurs (vienas CA izsniegtajiem sertifikātiem tam katram sertifikātam jābūt unikālam)
* Algoritma ID
* Izdevējs (*Issuer*) (šis lauks ir ļoti līdzīgs X.400 standarta e-pasta adresei)
* Derīguma termiņš:
** No (laiks pirms kura sertifikāts nav derīgs)
** Līdz (laiks pēc kura sertifikāts nav derīgs)
* Īpašnieks (*Subject*) (šis lauks ir ļoti līdzīgs X.400 standarta e-pasta adresei)
* Īpašnieka publiskās atslēgas dati:
** Īpašnieka publiskās atslēgas algoritms (te norāda kāda algoritma atslēga tā ir (RSA, DSA, utt)
** Publiskā atslēga
* Paplašinājumi (iespējami tikai v3 sertifikātiem)(var norādīt daudz papildu datu, piem., to ka sertifikāts ir vai nav CA sertifikāts)
* (... to paplašinājumu var būt daudz)
* Paraksta algoritms
* Paraksts (viss augstākminētais parakstīts ar CA privāto atslēgu)

Vēsturiski X.509 bija definēts kā paplašinājums X.500 standartam. Pirmā X.509 versija bija definēta 1988. gadā. Vēlāk X.509 pielāgoja interneta vajadzībām ()(jaunākā versija ir ). Internetā X.509 sertifikātus lieto TLS un S/MIME.
Datubāzes izdevniecība

**Datubāzes izdevniecība** ir datorizdevniecības vai Interneta tehnoloģijas izmantošana, lai varētu izveidot dokumentus, kuros apkopota no konkrētās datubāzes iegūtā informācija.

Datorizdevniecība ir joma, kas izmanto specializētas tehnoloģijas, lai izveidotu dokumentus no datubāzes iegūtiem avotiem. Parastie piemēri ir katalogi, ziņojumu sagatavošana, cenrāži un telefonu grāmatas. Datubāzes saturs var saturēt ne tikai tekstu vai attēlus, bet arī datus, kas saistīti ar formatējumu un noteikumiem, kas var attiekties uz dokumenta veidošanas procesu. Datubāzes izdevniecība var tikt iekļauta kā sastāvdaļa lielākā darbplūsmā, kur dokumenti tiek veidoti, apstiprināti, pārskatīti un nodoti publicēšanai.

Pamatideja ir tāda, ka, izmantojot datubāzes saturu, piemēram, informāciju par preci un tās cenu, aizpildītās uz jau iepriekš formatētas veidnes dokumenta. Veidnes parasti izveidotas normālā darbvirsmai piemērotā izkārtojumā, kur noteiktas ailes izveidotas kā vietturi. Šie vietturi pēc tam mērķtiecīgi tiek aizpildīti ar jaunu saturu no datubāzes. Tas ļauj ātri veikt izmaiņas galīgajā izvadē, jo veiktās izmaiņas datubāzē, automātiski izmainās, ātri tiek veikti atjauninājumi bez manuālas iejaukšanās.
Vēl viens datubāzes izdevniecības modelis ir atrodams daudzos *Web-to-Print* risinājumos, ja lietotāji pārlūko veidnes no tiešsaistes katalogiem (piem., vizītkartes, brošūras), personalizē izvēlētās veidnes, aizpildot veidlapu, un pēc tam apskatot sniegto rezultātu. Šajā gadījumā sākotnējais datu avots ir no lietotāja ievades, bet tas ir nodrošināts datubāzē tā, ka, ja tas pats lietotājs apskata saiti atkārtoti, viņš var atsākt rediģēšanu no vietas, kur veica pēdējās izmaiņas. Forma tiek aizpildītas ar informāciju no datubāzes, kas ievadīta pirms tam.

Galvenās izkārtojuma lietotnes darbplūsmai ir: *[[Datalogics Pager]], [[Adobe FrameMaker]] / [[InDesign]], [[QuarkXPress]], [[Xyvision]] un [[Arbortext Advanced Print Publisher]]*.

Citi datubāzes izdevniecības varianti ir tieša satura izvade PDF. Šī pieeja novērš manuālu iejaukšanos uz gala izvadi, jo PDF dokumenti nav (ērti) rediģējami. To nevar uztvert kā ierobežojumu visās situācijās, piemēram, pārskatu sagatavošanā, kuru nav nepieciešams, vai nav vēlams rediģēt.
Mincs

**Mincs** var būt:
* Pauls Mincs — Latvijas jurists un politiķis;
* Vladimirs Mincs — Latvijas ķirurgs un sabiedriskais darbinieks.
Brins

**Brins** var būt:
* Ingvars Brins (*Yngvar Bryn*, 1881—1947) — norvēģu daiļslidotājs un vieglatlēts;
* Sergejs Brins (*Sergey Brin*, dzimis 1973.) — amerikāņu matemātiķis un datorzinātnieks.
Džefs Krosnofs

**Džefrijs Džons Krosnofs** (;  — ) bija amerikāņu sacīkšu braucējs.

## Karjera
No 1989. līdz 1995. gadam piedalījās Japānas Formula 3000 čempionātā. Krosnofs arī pāris reizes piedalījās Lemānas 24 stundu sacīkstēs, izcīnot 2.vietu 1994. gadā. 1996. gadā piedalījās 11 Champ Car sacīkstēs.

## Nāve
3 apļus pirms 1996. gada Toronto ielu sacīkstes beigām piedzīvoja smagu avāriju. Krosnofa formulas priekšējie riteņi saskārās ar priekšā braucoša Stefana Jūhansona formulu. Krosnofa formula uzlidoja gaisā, pāri trases barjerai un ietriecās trases drošības žogā. Drošības žogs izrādījās par vāju, jo nespēja aizturēt formulu no ietriekšanās apgaismes stabā, kas atradās tiešā trases tuvumā. Sadursmes rezultātā formulas šasija sadalījās divās daļās un kokpita daļa ar pilotu tika atmesta atpakaļ trasē. Lai gan glābēji negadījuma vietā ieradās ļoti ātri, tomēr pilots jau bija miris pēc sadursmes ar apgaismes stabu.

Šajā negadījumā gāja bojā arī trases darbinieks, kuru aizķēra formulas priekšējais labais ritenis.

## Champ Car rezultāti

## Ārējās saites
Vladimirs Mincs

**Zēvs Volfs Mincs** jeb **Vladimirs Mincs** (1872—1944) bija Latvijas ebreju izcelsmes ķirurgs un sabiedriskais darbinieks. Maskavas Universitātes (1918-1920) un Latvijas Universitātes (1940-1941) ķirurģijas profesors.

## Dzīvesgājums
Dzimis 1872. gada 16. septembrī Daugavpils dzelzceļa būvuzņēmēja Ehila Mihla Minca piecu bērnu ģimenē kā Zēvs Volfs Mincs. No 1883. līdz 1889. gadam viņš mācījās Rīgas pilsētas ģimnāzijā, 1895. gadā pabeidza Tērbatas Universitātes medicīnas fakultāti, strādāja profesora Vernera Cēges fon Manteifeļa vadītajā ķirurģijas klīnikā un 1896. gadā aizstāvēja medicīnas doktora disertāciju. 
Pēc tam viņš gadu papildinājās Dž.Ā.Izraēla ķirurģijas un uroloģijas privātklīnikā Berlīnē, kur apguva ķirurģiskās aseptikas principus.

1897. gadā Mincs apmetās Maskavā, strādāja Starojakaterinas slimnīcā (1898-1920). No 1904. līdz 1916. gadam viņš bija Viskrievijas ķirurgu biedrības sekretārs un laikraksta "Ķirurģijas vēstnesis" (*Хирургический вестник*) redaktors, No 1906. gada Maskavas Universitātes slimnīcas ķirurģiskās klīnikas privātdocents un Maskavas Evaņģēliskās slimnīcas ķirurģijas nodaļas vadītājs (1910-1917).
Pirmā pasaules kara laikā viņš 1917. gadā kļuva par Maskavas Augstāko sieviešu kursu Medicīnas fakultātes profesoru, 1918. gadā par Maskavas Universitātes Hospitālās ķirurģijas klīnikas profesoru.
Pēc 1918. gada augusta atentāta pret Ļeņinu profesors Mincs viņam veica ķirurģisku operāciju.
Pēc veiksmīgas Ļeņina ārstēšanas Mincs lūdza atļauju atgriezties Latvijā, kas viņam tika atļauts 1920. gadā.

No 1924. gada Mincs vadīja Rīgas ebreju slimnīcas ''Bikur cholim'' ķirurģisko nodaļu un konsultēja pacientus sava brāļadēla Mihaela Minca privātklīnikā Baznīcas ielā 19. 1926. gadā viņš veica pirmo plaušu lobektomijas operāciju, bet 1938. gadā pirmo iedzimtas sirdskaites operāciju
Latvijā. Pēc 1940. gada Latvijas okupācijas Vladimiru Mincu iecēla par Latvijas Universitātes ķirurģijas klīnikas vadītāju. Pēc 1941. gada Latvijas okupācijas Vladimiru Mincu ieslodzīja Rīgas geto, kur 1943. gadā viņš izveidoja slimnīcu.

Pēc atteikšanās operēt trīs nacistu virsniekus Mincu pārveda uz Rīgas Ķeizarmeža (Mežaparka) koncentrācijas nometni, bet 1944. gadā deportēja uz Būhenvaldes koncentrācijas nometni Vācijā, kur viņš mira 1944. gada 12. novembrī.

Viņa vecākais brālis jurists, politiķis un sabiedriskais darbinieks Pauls Mincs mira kādā no GULAG koncentrācijas nometnēm Sibīrijā.

## Darbi

## Atsauces

## Literatūra
* A. Gandzs. Profesora Vladimira Minca mūžs. Latvijas Ārsts, 1997, 9. nr. 580-581 lpp.
* A. Žvinklis. Latvijas valsts darbinieku – ebreju liktenis Otrā pasaules kara laikā. // Latvijas vēsturnieku komisijas rakstu 2. sējums, Rīga, 2001.
* Альтшулер Б., Черфас Д. Профессор Минц. Рига, 1970. 72 стр. (krieviski)

## Ārējās saites
* А. Мацкевич, биография Владимира Минца. (krieviski)
*  (angliski)
* *Фрейдман Б.* Выдающиеся врачи-евреи, жившие и работавшие в Латвии Сборник материалов научной конференции «Евреи в меняющемся мире». Латвийский университет, 1999. (krieviski)
*  (krieviski)
Kapitāla tirgus

**Kapitāla tirgus** ir vērtspapīru (parādzīmju vai aizdevumu ieguldījumu) tirgus, kur uzņēmumi (uzņēmējsabiedrības) un valdības var piesaistīt ilgtermiņa līdzekļus (finansējumu vai investīcijas). Tas tiek definēts, kā tirgus, kur darījumi ar finanšu instrumentiem ir paredzēti termiņiem, kas lielāki par vienu gadu, īstermiņa līdzekļu piesaiste notiek citos tirgos (piemēram, naudas tirgus ()). Kapitāla tirgus ietver akciju tirgu (kapitāla vērtspapīru) un obligāciju tirgus (parādzīmes).

## Regulatori un klasifikācija
Finanšu regulatori, piemēram, Apvienotās Karalistes Finanšu pakalpojumu iestāde (*FSA*) vai ASV Vērtspapīru un biržu komisijas (*SEC*), jāpārrauga kapitāla tirgos to izraudzītas jurisdikcijās, lai nodrošinātu, ka ieguldītāji tiek aizsargāti pret krāpšanu un abas puses pildītu savstarpējos pienākumus.

Kapitāla tirgi var tikt klasificēti ar primāro tirgu un sekundāro tirgu. Primārajos tirgos, jaunu akciju vai obligāciju emisijām pārdod ieguldītājiem, izmantojot mehānismu, ko sauc par parakstīšanu. Ar sekundāro tirgu, esošie vērtspapīri starp ieguldītājiem vai tirgotājiem tiek pārdoti un pirkti, izmantojot vērtspapīru maiņas mehānismu, vai savādāk.
## Atsauces

* 
## Ārējās saites
* Sadaļa par kapitāla tirgu biržas NASDAQ OMX Riga mājaslapā
* Latvijas Centrālais depozitārijs
* Latvijas pensiju fonda termini
Miko Meenpē

**Miko Meenpē** (; ; dzimis 1983. gada 19. aprīlī) ir somu hokejists, aizsargs. Pašlaik (2025) pārstāv Somijas hokeja līgas komandu Jiveskiles JYP.

## Spēlētāja karjera
Dzimis Tamperē, turpat Meenpē uzsāka arī hokejista karjeru. Taču SM līgā viņš debitēja 2002.—2003. gada sezonā jau Jiveskiles JYP sastāvā. Tajā viņš spēlēja līdz 2004.—2005. gada sezonai. 2006. gada vasarā Miko pievienojās Hēmenlinnas "HPK" vienībai, kuras sastāvā 2008.—2009. gada sezonā Meenpē kļuva par līgas rezultatīvāko aizsargu. 2010.—2011. gada sezonu spēlētājs aizvadīja Zviedrijas Elitsērijas klubā Frölunda HC.

2011.—2012. gada sezonā Meenpē pievienojās KHL klubam Habarovskas "Amur" un sezonas gaitā pateicoties līdzjutēju balsojumam tika izvēlēts dalībai 2012. gada Kontinentālās hokeja līgas Zvaigžņu spēlē. Nākamo sezonu viņš uzsāka Maskavas CSKA sastāvā, taču sezonas otrajā pusē pārcēlās uz Prāgas "Lev". 2013.—14. gada sezonā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".

Nākamo sezonu aizvadīja SM līgas vienībā Jiveskiles JYP, taču tad pievienojās HC Ambrì-Piotta.

Somijas hokeja izlases rindās spēlējis 2010. gada Pasaules čempionātā.

## Ārējās saites
Datu hierarhija

**Datu hierarhija** (*data hierarchy*) ir ierakstu struktūra, kurā i-tā līmeņa ieraksts satur kopīgus datus ar i+1 līmeņa ierakstu un kurā iespējams realizēt piekļuvi zemākā līmeņa ierakstu kopai no augstākā līmeņa ieraksta. Ierakstam var būt saites tikai ar vienu zemākā līmeņa ierakstu kopu.
Datu Hierarhija attiecas uz sistemātisku organizāciju datiem, bieži hierarhiskā veidā. Datu organizācija ir saistīta ar laukiem, ierakstiem, failiem un tā tālāk.

Datu lauks satur vienu faktu. Apskatot datuma lauku, piemēram, "19. septembris, 2004". To var uzskatīt par vienu datumu lauku (piem., dzimšanas datums), vai kā 3 laukus, proti, mēnesi, dienu un mēnesi un gadu.

Ieraksts ir datu kopums. Darbinieku ieraksts var saturēt vārdu lauku (s), adrešu lauku, dzimšanas lauku utt.

Fails ir ierakstu kopums. Ja ir 100 darbinieki, tad katram darbiniekam būtu ieraksts (piemēram, ko sauc par darbinieku personas dati ieraksts) un 100 šādu uzskaišu vākšana radītu failu (šajā gadījumā- darbinieka personas datu fails).

Faili ir integrēti datu bāzē. Tas tiek darīts, izmantojot datu bāzes vadības sistēmas. Ja ir cita aspekti dati par darbiniekiem, kurus mēs vēlamies attēlot, tad citus failus, piemēram, darbinieku apmācības failus, vēstures failus un darbinieku darba vēstures failus varētu izveidot šādā pat veidā.

Iepriekš ņemot vērā datu redz datora lietotājs.
Augstāk minētās struktūras var redzēt hierarhijas modelim, kas ir viens veids, kā organizēt datus datu bāzē.

Attiecībā uz datu uzglabāšanu, lauki ir izgatavoti no baitiem, kuri savukārt sastāv no bitiem.

## Ārējās saites
Datu domēns

Datu pārvaldības un datu bāzes analīzē **datu domēns** tiek attiecināts uz jebkurām unikālām vērtībām, kuras var saturēt datu elements. Noteikt domēna robežu var vienkārši ar datu tipu, kas satur uzskaitītas saraksta tipa vērtības.

Piemēram, datu bāzes tabula, kas satur informāciju par cilvēkiem, kur katrs kortežs (ieraksts) satur vienu cilvēku, var saturēt kolonu "dzimums". Šī dzimuma kolona var tikt deklarēta kā string datu tips un tai var atļaut saturēt vienu no divām zināmām koda vērtībām: "V" vīrietim, "S" sievietei un NULL ierakstiem, kur dzimums nav zināms vai nav izmantojams. Datu domēns dzimuma kolonai ir: "V", "S".

Normalizētā datu modelī, atsauces domēnu parasti norāda atsauču tabulā. Sekojot iepriekšminētajam piemēram, dzimuma atsauču tabula saturētu tieši divus ierakstus - vienu katrai iespējamajai vērtībai - izņemot NULL. Izmantojot ārējās atslēgas, atsauču tabulas ir formāli saistītas ar citām tabulām datu bāzē.

Ne tik vienkāršus domēna robežu likumus, ja to pieprasa datubāze var īstenot, izmantojot izvēles ierobežojumu vai sarežģītākos gadījumos datu bāzes trigeri. Piemēram, ja kolona pieprasa pozitīvas numuru vērtības, var izmantot izvēles ierobežojumu, kas nosaka, ka vērtībām ir jābūt lielākām par nulli.

Šī definīcija ietver tādus domēna jēdzienus kā apgabalu, pār kuru izpilda kontroli, kā arī matemātisko priekšstatu par neatkarīgo mainīgo vērtību kopu ar definētu funkciju.

## Atsauces

## Skatīt arī
* Domēns (matemātika)
* Datu modelēšana
* Datubāzes atslēga
* ISO/IEC 11179 metadatu standarts
* Datu bāzes normalizēšana
* Relāciju datu bāze
Datu saķēdēšana

**Datu saķēdēšana** (*data chaining*) ir divu vai vairāku datu elementu secīga sasaistīšana vienā veselumā. Datu saķēdēšanu lieto ievadizvades kanālu vadības programmās un sarakstos, kuri izvietoti dažādās atmiņas vietās, uzrādot nākamo adresi.
Datu tips

**Datu tips** (*data type*) ir datu paveids, piemēram, ir skaitliskie dati, burtciparu (rakstzīmju) dati, loģiskie (patiess/aplams) dati un datumi. Programmēšanas valodas parasti nodrošina dažādu datu tipu veidošanu. Datu bāzu pārvaldības sistēmās šo terminu izmanto, lai klasificētu datu laukus, kuri nosaka, kādus datus var ievadīt datubāzē.

## Apraksts
Gandrīz visās programmēšanas valodās ir datu tipi, lai gan dažādās valodās, var izmantot dažādus apzīmējumus. Gandrīz visās valodās ir šādi datu tipi:
* veselie skaitļi
* loģiskie
* rakstzīmes
* reāli skaitļi
* burtu un ciparu virknes.

Piemēram, Java programmēšanas valodā, "int" tipā kopā ir 32-bitu veselu skaitļu vērtību diapazonā no -2147483648 līdz 2147483647, kā arī ir dažādas darbības, kas var tikt veiktas veseliem skaitļiem, piemēram, saskaitīšana, atņemšana un reizināšana.
Lielākā daļa programmēšanas valodas arī ļauj programmētājam izveidot savu datu tipu, parasti, apvienojot vairākus elementus no cita veida datu tipiem un nosakot atļautās operācijas ar jaunu datu tipu. Piemēram, programmētājs var izveidot jaunu datu tipu ar nosaukumu "komplekss skaitlis", kas ietver reālas un iedomātas daļas.

## Datu tipu klases
* Mašīnu datu tipi
Visi dati datoros balstās uz ciparu elektronikas, kas atspoguļots kā bits (alternatīva 0 un 1) zemākajos līmeņos. Mazākā datu adresējamā vienība parasti ir bitu grupa, kuru sauc par baitu (parasti oktets, kas ir 8 biti). Vienību, kas tiek apstrādāta ar mašīnkodu instrukciju, sauc par vārdu (parasti 32 vai 64 biti, no 2011. gada).Lielākā daļa instrukciju interpretē vārdu kā bināro skaitli ka 32 bitu vārdu var atspoguļot ar pozitīvām, veselām skaitļu vērtībām no 0 līdz 2^{32}-1
* Primitīvie datu tipi
* Būla datu tips
* Ciparu datu tipi
* Salikto datu tipi
* Uzskaitīšana
* Virknes un teksta datu tipi
* Norādes un atsauces datu tipi
* Funkcijas datu tipi
Tārpi

[thumb|240px|[Dižslieka (*Lumbricus terrestris*)]]
**Tārpi** (*Vermes*) ir novecojis dzīvnieku valsts (*Animalia*) tips, ko kādreiz sistemātikā ieviesa Kārlis Linnejs. Jau kopš 18. gadsimta beigām šis iedalījums sistemātikā vairs netiek lietots.

Mūsdienās par tārpiem tiek saukti dažādi dzīvnieki, kuru radniecība bieži ir ļoti attāla. Tos apvieno tipiska ķermeņa forma. Tie ir proporcionāli gari, cilindriski vai saplacināti, un tiem nav kāju. Tārpu izmēri ir ļoti dažādi. Tie var būt gan mikroskopiski, gan vairākus metrus gari. Piemēram, Āfrikas dižslieka (*Microchaetus rappi*) ir 6,7 metrus gara, bet jūras nemertīntārps (*Lineus longissimus*) ir 5,5 metrus garš. Vairākas tārpu sugas ir parazīti, kas dzīvo citu dzīvnieku ķermeņos. Tārpi, kas nav parazīti, atkarībā no tā, kādai sugai tie pieder, dzīvo augsnē, jūrā vai saldūdenī.

Par tārpiem sarunu valodā tiek saukti arī kukaiņu kāpuri, bezkājainie abinieki un citi dzīvnieki, kas ārēji līdzinās tārpiem.

## Sistemātika
Dzīvnieku sugas, kuras sauc par tārpiem, ir sistematizētas vairākos tipos:
* Foronīdi (*Phoronida*)
* Matoņi (*Nematomorpha*)
* Nematodes (*Nematoda*)
* Nemertīntārpi (*Nemertea*)
* Onihofori (*Onychophora*)
* Plakantārpi (*Platyhelminthes*)
* Posmtārpi (*Annelida*)
* Priāpuli (*Priapulida*)
* Pushordaiņi (*Hemichordata*)
* Saržokļaiņi (*Chaetognatha*)
* Sipunkuli (*Sipuncula*)
* Žokļtārpi (*Gnathostomulid*)

## Atsauces

## Ārējās saites
Artūrs Rubiks

**Artūrs Rubiks** (dzimis ) ir Latvijas politiķis, pārstāv Latvijas Sociālistisko partiju (LSP). Bijis vairāku Saeimas sasaukumu deputāts, ievēlēts no partijas "Saskaņa", ar ko LSP sadarbojas. Iepriekš bijis vairāku citu Saeimas sasaukumu, kā arī Rīgas domes deputāts. Viņa tēvs Alfrēds Rubiks un brālis Raimonds Rubiks arī ir politiķi.

## Dzīvesgājums
Dzimis 1970. gadā Rīgā politiķa, pēdējā Latvijas Komunistiskās partijas Centrālās komitejas pirmā sekretāra, Alfrēda Rubika ģimenē.

Mācījās Rīgas 21. vidusskolā ar krievu mācību valodu, ko pabeidza 1987. gadā. Studēja Baltijas Starptautiskajā akadēmijā. Strādāja firmā VOER, sākotnēji kā automehāniķis, pēc tam kā transporta ceha priekšnieks (1995—2005), vēlāk bija uzņēmuma KKG valdes priekšsēdētājs (2005—2007).

### Politiskā darbība
2005. gada Latvijas pašvaldību vēlēšanās A. Rubiks kandidēja uz vietu Rīgas domē no apvienības "Dzimtene" un Latvijas Sociālistiskās partijas apvienotā saraksta un tika ievēlēts par deputātu. 2006. gadā no politisko partiju apvienības "Saskaņas Centrs" saraksta kandidēja Saeimas vēlēšanās un tika ievēlēts 9. Saeimā, tādējādi viņam nācās pamest Rīgas domes deputāta amatu. Viņu ievēlēja arī 10. Saeimā un 11. Saeimā. No partijas "Saskaņa" saraksta, ar kuru sadarbojās Latvijas Sociālistiskā partija, ievēlēts arī 12. Saeimā un 13. Saeimā.

A. Rubiks kandidēja arī 14. Saeimas vēlēšanās 2022. gadā, taču "Saskaņas" saraksts nepārvarēja 5% barjeru.

## Atsauces

## Ārējās saites

* CVK profils
* 11. Saeimas profils
Mākoņu datubāze

**Mākoņu datubāze** ir datubāze, kas parasti darbojas uz mākoņskaitļošanas platformas, kā piemēram Amazon EC2, GoGrid un Rackspace Cloud. Ir divi biežāk lietotie izvietošanas modeļi: lietotāji var neatkarīgi izmantot datubāzes mākonī lietojot Virtual Machine kopiju, vai tie var iegādāties pieeju datubāzes servisam, ko uztur mākoņa datubāzes nodrošinātājs. No pieejamajām mākoņu datubāzēm, daļa ir uz SQL bāzes un daļa izmanto NoSQL datu modeli.
Adaptive Server Enterprise

***Adaptive Server Enterprise*** ir datu bāzu pārvaldības sistēma uzņēmumiem un organizācijām.

## Īpašības un priekšrocības
Ekstrēmām transakciju pārstrādes sistēmām jāspēj atbalstīt desmitiem tūkstošu vienlaicīgu lietotāju ar ļoti augstām prasībām un tajā pašā laikā arī pēc iespējas zemākām izmaksām. ASE dara visu to un vēl vairāk. Darbinot 46 no top 50 globālajām bankām un drošības firmām, ASE uzņēmumu datubāzu pārvaldes sistēma ir pazīstama ar tās lielo uzticamību, ļoti augsto veiktspēju un zemajām uzturēšanas izmaksām.

**Piedāvā ļoti augstu veiktspēju:**

Ļauj prasmīgām IT aparatūrām apstrādāt miljoniem transakciju minūtē ar terabaitiem lielām datubāzēm, tajā pašā laikā nodrošinot straujas izaugsmes tempus datu un transakciju ilgumā.

**Samazina riskus:**

Ļauj uzņēmumiem izvairīties no dārgiem un nepatīkamiem traucējumiem, kā piemēram, sistēmu sabrukumiem, neparedzētām nelaimēm vai arī datu zudumiem.

## ASE priekš Linux
Sybase’s Linux sadarbība sākās 1999. gadā ar biznesa klases programmas DBMS izveidi uz Linux un bija pirmais, kas piedāvāja bezmaksas biznesa klases tirdzniecības datubāzes, kas iekļāva izmēģinājuma attīstību un izvietošanu. Izmantojot ASE augsto uzticamību, ASE un Linux piedāvā ļoti augstu uzticamības līmeni, zemus izmaksu risinājumus, kas var pielāgoties individuālajām servisa vajadzībām katrai lietotnei un pielāgot visu jaunajām prasībām.

## Product Options
**ASE Options Guide:** Interaktīvā tiešsaistes brošūra izceļ plašās iespējas kā palielināt ASE jaudu, lai tā atbilstu jūsu nepieciešamajai veiktspējai, pieejamībai, efektivitātei un drošībai.

**ASE In-Memory Databases Options:** Pilnībā integrēti iekš ASE, In-Memory Databases Options apstrādā lietotnes ar tiešu atbildi un ļoti lielu caurlaidību. Iekšējās atmiņas datubāzes atrodas tikai atmiņā, līdz ar to diskus tas neizmanto.

**ASE Advanced Backup Services – TivoliTM Storage Manager Option:** Atbalsta Adaptive Server Backup Server integrēšanu ar Tivoli Storage Manager.

**ASE Partition Option:** ļauj lietotājam pārvaldīt lielas tabulas un indeksus, sadalot tos mazākos, pārskatāmākos un vieglāk pārvaldāmos gabalos jeb partīcijās.

**ASE Encrypted Columd Option:** Ļauj datus šifrēt un noglabāt tos ar ASE pēc savām vajadzībām.

**ASE Security & Directory Services Package:** Nodrošina datu privātumu ar rindu bāzu pieejas kontroli, iekšējo datu šifrēšanu un atbalstu LDAP, Active Directory un Pluggable Authentification Modules (PAM) iespējām.

**ASE Active Messagign Option:** Piedāvā veidu, kā notvert transakcijas Adaptive Server datubāzē un nogādāt tās kā notikumus ārējām lietotnēm izmantojot kādu no šiem: JMS ziņu pāreju, EAServer un Sonic Software; vai Message Queue Interface (MQI) ar WebSphere MQ.
Universālis

thumb|300px|ASV pilnizmēra universālis ''Buick Roadmaster Limited''
**Universālis** (no  — *kopējs*) ir slēgtas virsbūves tips vieglajiem automobiļiem (kravas pasažieru). Universālis ir īpaša sedana variācija ar palielinātu bagāžas nodalījumu un papildus atveramām durvīm automobiļa mugurdaļā.

## Starptautiskā terminoloģija
Termina nosaukumu **universālis** izmanto tikai bijušajās PSRS valstīs.

Ziemeļamerikā, Austrālijā un Jaunzēlandē universāļus dēvē par ***Station Wagon*** (ekipāžas, vēlāk kravas pasažieru automobiļi, kas veda pasažierus un viņu bagāžu no dzelzceļa stacijām). Dažkārt šo terminu saīsina līdz ***Wagon***. Austrālijā dažkārt izmanto terminu ***Station Sedan***.

Lielbritānijā šim terminam atbilst vārds ***Estate***, vai vēsturiski — ***Shooting Brake*** (zirgu ekipāža aristokrātiem bez jumta, paredzēta medībām).

Francijā termina etimoloģija ir tāda pati kā Lielbritānijā, tikai raksta ***Break*** (saīsinājums no *Break de Chasse*).

Valstīs, kur lieto vācu valodu, universāļus dēvē par ***Kombinationskraftwagen*** (saīsinājumā ***Kombi*** vai ***Combi***), šis termins tiek izmantots jebkuram automobilim ar durvīm virsbūves mugurdaļā.
Dbm

**dbm** (**''d**ata**b**ase **m**anager*) ir [[datubāzes dzinējs]] (*database engine*), ko 1979. gadā radīja [[Kens Tomsons]]. To izplatīja [[AT&T]].

dbm atbalsta jebkādus datus ar vienu primāro atslēgu (*primary key*), glabājot vairākas vērtības noteikta izmēra apgabalos jeb angliski *bucket*, respektīvi dbm glabā atslēgas/datu pārus, ko saista [[jaucējfunkcija]] (*hash function*).

Dati tiek organizēti pēc *extendible hashing* veida sistēmas, kurās *bucket* tiek izvietoti kā [[koks (datu struktūra)|koka]] (*tree*) struktūras lapas, bet atslēgas jaucējsumma tiek izmantota pareizās koka lapas atrašanai un tālākai meklēšanai atbilstošajā *bucket*. Sākotnēji ir tikai viens *bucket*, bet vērtību skaitam sasniedzot limitu to pārdala uz pusēm. Tas pats notiek ar visiem pārējiem *bucket*, ja tajos vairs nav brīvas vietas. Pateicoties šim aspektam dbm veida [[datubāze]]s sākotnēji aizņem maz vietas.

dbm un tā paveidi nav [[relācija (datubāze)|relacionālas]] [[datubāze|DB]], tādēļ tām ir ierobežots pielietojums, salīdzinot ar [[Relāciju datu bāzes pārvaldības sistēma|RDBMS]], taču lasīšanas ātrdarbība un vienkāršība ir nodrošinājusi, ka tās turpina lietot.

== dbm pēcnācēji ==
* [[gdbm]]: [[GNU projekts|GNU projekta]] dbm implementācija
* [[QDBM]]: *Quicker Database Manager'', to 2003. gadā radīja Mikio Hirabayashi, QDBM licence ir LGPL
* Tokyo Cabinet: QDBM reimplementācija, ko 2007. gadā veica Mikio Hirabayasi, arī LGPL
* Kyoto Cabinet: dbm reimplementācija, ko 2009. gadā veica Mikio Hirabayasi, tās licence ir GPL
* Berkeley DB: BSD projekta ietvaros izstrādāta DB, lai aizstātu dbm, patlaban pieejama zem FSF apstiprinātās Sleepycat licences vai arī iegādājoties komerciālu licenci no Oracle.
Datubāzes dzinējs

**[[Datubāze]]s dzinējs** ir programmatūra, kas datubāžu pārvaldības sistēmas (DBPS) uzdevumā veic datu glabāšanu un operācijas ar tiem.

Viena DBPS spēj atbalstīt vairāk nekā vienu datubāžu dzinēju, piemēram, MySQL satur vairākus no kuriem divi populārākie ir MyISAM un InnoDB.

Viens no svarīgākajiem datubāžu dzinēju parametriem ir transakciju atbalsts.
SQL Anywhere

***SQL Anywhere*** ir uzņēmuma *[[SAP (uzņēmums)|SAP]]* relāciju datubāzes pārvaldības sistēma. Šo produktu izstrādāja uzņēmums *[[Sybase]]*, ko 2010. gadā nopirka *SAP* .

## Īpašības
*SQL Anywhere* var darbināt dažādās operētājsistēmās: *[[Windows]]*, *[[macOS]]*, *[[UNIX]]* platformās, tai skaitā *[[Linux]]*, *[[IBM AIX|AIX]]*, *[[HP-UX]]* un *[[Solaris (operētājsistēma)|Solaris]]*. Datubāzu faili ir neatkarīgi no operētājsistēmas, tāpēc šīs datubāzes var kopēt no vienas atbalstītās platformas uz citu. Produkts nodrošina vairākas standarta saskarnes (*ODBC*, *JDBC* un *ADO.NET*) un vairākas speciālas saskarnes, piemēram *PHP* un *Perl*.

Programma atbalsta saglabātās procedūras, lietotāja funkcijas (izmantojot *Watcom SQL*, *T-SQL*, *Java* vai *C/C++*), trigerus, norāda uz kopīgiem datiem, rindu līmeņu bloķēšanu, kopēšanu, pilnvaru tabulas un notikumus (regulārie un sistēmu notikumi). Laba šifrēšana atbalsta datu bāzes failus un klienta servera savstarpējo komunikāciju. Ar pašregulējošu vaicājumu optimizētāju un dinamiskas atmiņas lieluma funkcijas, datu apstrādes lietojumprogramma veidota ar *SQL Anywhere* ir mazas prasības bez datu bāzu lietojumprogrammu atbalsta, lai nodrošinātu jaudīgas lietojumprogrammas.

## Pielietojums
*SQL Anywhere* lieto vairākus kontekstos, ieskaitot iegultās datubāzes, jo īpaši iegultās datu glabātuves. Piemēram, tas tiek izmanto *Intuit QuickBooks* un tīkla vadības produktos, un dublēšanas produktos. To var izmantot arī ar minimālām administrēšanas zināšanām. Tas var tikt lietots kā datubāzu serveris darba grupām vai maziem un vidējiem uzņēmumiem. Tas var darboties arī kā mobilā datubāze. Tas ietver pielāgojamas datu sinhronizācijas tehnoloģijas, kas nodrošina mainīgas bāzes kopijas starp dažādām datu bāzēm, ieskaitot lielas uz servera bāzētas RDBMS sistēmas

## Vēsture

Sākotnēji izveidots uz Watcom kā Watcom SQL.
Versija 3: 1992 Watcom SQL pieteicās ar savu vizuālo programmēšanas vidi PowerBuilder.
Versija 4:1994(saglabātās procedūras,trigeri);
Versija 5: 1995(SQL Remote datu kopijas;grafiskie administrēšanas rīki);
Versija 6: 1998. Pārdēvēts par Adatptive Server Anywhere (multi-procesora atbalsts, Java objekti datu bāzēs);
Versija 6.0.2: 1999 (MobiLink datu sinhronizācija, UltraLite mobilā datu bāzē priekš Palm OS un Windows CE);
Versija 7: 2000 (dinamiskā atmiņa, uzdevumu plānošana un notikumu kontolēšana, galvenās platformas administrācijas rīki);
Versija 8: 2001 (Volcano vaicājumu optimizētājs,šifrēta datu glabāšana un pārraide);
Versija 9: 2003 (Satura kolsuntats, iebūvēts HTTP serverī);
Versija 10: 2006 – pārsaukts par SQL Anywhere (augsta pieejamība, kā arī iekšējo vaicājumu paralēlisms, materalizēti skati);
Versija 11: 2008 (pilna teksta meklēšana, atbalsta BlackBarry);
Versija 12: 2010 (telpisku datu atbalsts);
Hečbeks

thumb|220px|Renault 16 — viens no pirmajiem Eiropas hečbekiem
**Hečbeks** (; no  — lūka un  — aizmugure) ir slēgta tipa virsbūve vieglajiem automobiļiem ar vienu vai divām sēdekļu rindām un ar slīpu mugurdaļu, kas veidota kā durvis.

No universāļa hečbeks atšķiras ar mazāku bagāžnieka tilpumu. Savukārt hečbeks ar vertikālu virsbūves mugurdaļu (piemēram — Daewoo Matiz) no minivena atšķiras ar zemāku automobiļa augstumu.

Hečbekiem, tāpat kā universāļiem, salons nav atdalīts no bagāžnieka, un nolaižot aizmugurējo sēdekļu atzveltnes vai izņemot sēdekļus laukā ir iespējams palielināt bagāžnieka platību.

## Atsauces
Kems Vords

**Kems Vords** (; dzimis 1984. gada 29. februārī) ir bijušais kanādiešu hokejists, vārtsargs. Karjeras laikā aizvadījis 14 sezonas Nacionālajā hokeja līgā. 2006. gadā Vords kļuva par pirmo vārtsargu pēc Patrika Ruā, kas spējis izcīnīt Stenlija kausu savā debijas sezonā NHL. Kā izslēgšanas kārtas vērtīgākais spēlētājs Vords ieguva arī Kona Smita balvu.

## Spēlētāja karjera
2001.—02. sezonā Vords uzsāka spēlēt Rietumu hokeja līgas kluba Reddīras "Rebels" rindās. Pēc sezonas noslēgums 2002. gada NHL draftā Kemu izvēlējās Karolīnas "Hurricanes" vienība. Rietumu hokeja līgā vārtsargs spēlēja līdz pat 2003.—04. sezonas noslēgumam, taču 2004.—05. sezonu aizvadīja Amerikas hokeja līgā. 2005.—06. sezonā Vords debitēja NHL, aizvedot Karolīnas "Hurricanes" līdz Stenlija kausam. Vords piedalījās 2011. gada NHL Visu zvaigžņu spēlē. Arī turpmākajās sezonās Vords bija "Hurricanes" pamatvārtsargs. 2018. gada vasarā noslēdza viena gada līgumu ar Čikāgas "Blackhawks". 2019. gada augustā Vords paziņoja par karjeras beigšanu.

Kanādas izlases rindās spēlējis 2007., 2008. un 2012. gada Pasaules čempionātos, 2007. gadā kopā ar izlasi izcīnot zelta medaļas.

## Ārējās saites
Endenhof

***Endenhof*** var būt šādu mūsdienu apdzīvoto vietu vai bijušo muižu vāciskais nosaukums:
* Galamuiža — apdzīvota vieta Kabiles pagastā
* Galamuiža — apdzīvota vieta Sesavas pagastā
* Galciems Pūres pagastā
* Galu muiža — muiža tagadējā Siguldas pagastā
Sausais piens

right|200px|thumb|Beļģijā ražots sausais piens
**Sausais piens** ir siltā ūdenī šķīdināms pulveris, ko iegūst iztvaicējot pasterizētu pienu, un izmanto kulinārijā, medicīnā, mazuļu pārtikā, kā arī piena ražošanai, jo šis produkts iztvaicēšanas procesā nezaudē savu vērtību. Galvenā priekšrocība — garāks uzglabāšanas termiņš, kas ļauj gan veidot piena rezervi, gan arī atvieglo tā pārvadāšanu.

Pirmās fiksētās ziņas par sauso pienu ir rodamas Marko Polo ceļojumu aprakstos, kur viņš minēja, ka tā bija daļa no mongoļu karaspēka provīzijas. Rūpniecisko sausā piena ražošanu pirmais izgudroja krievu ķīmiķis Dirhovs 1832. gadā. Sauso pienu iegūst parasto pienu vispirms normalizējot, pēc tam pasterizējot un iebiezinot. Iebiezinātā masa tālāk tiek žāvēta pie temperatūras 150—180&nbsp;°C.

## Atsauces
Galamuiža (Kabiles pagasts)

**Galamuiža** ir ciems Kuldīgas novada Kabiles pagastā. Izvietojies Valgales (Galupītes) krastos pie Kabiles—Sabiles autoceļa  no pagasta centra Kabiles,  no novada centra Kuldīgas un  no Rīgas.

Apdzīvotā vieta izveidojusies pie bijušās Kabiles muižas pusmuižas *(Endenhof)*.

## Atsauces
Galamuiža

**Galamuiža** var būt:
* Galamuiža — apdzīvota vieta Kabiles pagastā
* Galamuiža — apdzīvota vieta Sesavas pagastā
Cekulainie pingvīni

**Cekulainie pingvīni** (*Eudyptes*) ir pingvīnu dzimtas (*Spheniscidae*) ģints. Cekulaino pingvīnu ģints apvieno 7 mūsdienās dzīvojošas sugas, lai gan dažādās sistemātikās var būt atšķirīgs sugu skaits. Dažas no sugām tiek reizēm sistematizētas kā pasugas. 

Cekulainie pingvīni mājo Dienvidu okeānā un perē Subantarktikas salās. Pingvīni uz salām apmetas tikai perēšanas sezonas laikā. Pārējā laikā tie migrē un barojas okeānā. Cekulainajiem pingvīniem kopumā ir lielākā populācija no visām pingvīnu dzimtas ģintīm. Vislielākā sugu dažādība mājo Jaunzēlandes apkaimē.

## Evolūcija
[thumb|180px|left|[karaliskais cekulpingvīns|Karaliskajam cekulpingvīnam (*Eudyptes schlegeli*) vienīgajam ir balta seja, pārējām cekulaino pingvīnu sugām tā ir melna]]
Mitohondriālie un DNS pētījumi atklāj, ka cekulaino pingvīnu tuvākie radinieki ir dzeltenacu pingvīni (*Megadyptes*). Abas ģintis kā vienota ģints atdalījās no aizvēsturiskā priekšteča pirms 15 miljoniem gadu. Savā starpā ģintis sadalījās pirms 8 miljoniem gadu.

## Izskats un īpašības
Cekulainie pingvīni ir vidēji lieli un lieli jūrasputni. Ārēji abi dzimumi izskatās vienādi, tikai mātītes ir nedaudz mazākas. Lielākā suga ģintī ir karaliskais cekulpingvīns (*Eudyptes schlegeli*). Tēviņi sasniedz 75 cm garumu, un to masa 8,1 kg. Pavisam nedaudz atpaliek zeltcekula pingvīns (*Eudyptes chrysolophus*), kura ķermeņa garums sasniedz 70 cm, masa 6,6 kg. Mazākais ģintī ir dienvidu klinšu pingvīns (*Eudyptes chrysocome*), kura mazāko indivīdu ķermeņa garums ir 46 cm, bet masa 2,2 kg.

Visi cekulainie pingvīni ir melnbalti ar dzelteniem vai oranžiem cekuliem, sarkaniem knābjiem, kā arī dažām sugām ir koši sarkanas acu zīlītes. Melnā mugura un baltais vēders nodalās ar asu kontrastu. Karaliskajam cekulpingvīnam ir balta seja, bet pārējiem tā ir melna.

## Ligzdošana
Cekulainie pingvīni perē uz salām starp 37° un 57° dienvidu paralēli. Kolonijas ir lielas un trošņainas. Turklāt perējošie pingvīni reizēm ir samērā agresīvi. Visas sugas dēj 2 olas, bet sezonā izaudzina tikai vienu pingvīnēnu. Pirmā ola vienmēr ir mazāka nekā otrā, kas tiek izdēta pēc 4—5 dienām. Piedevām cālis no otrās olas izšķiļas pirmais. Olu perē abi vecāki uz maiņām. Kad pingvīnēns ir izšķīlies, pirmās 3 nedēļas to pieskata un auklē tikai tēvs. Māte tikmēr dodas uz jūru un atpakaļ, lai barotu mazuli.

## Sistemātika
**Cekulaino pingvīnu ģints** (*Eudyptes*)
* 
* 
* 
* 
* 
* 
* 

## Atsauces

## Ārējās saites

* Penguin in New Zealand
* Information on penguins 
* Penguins
*
Kāņmuiža

**Kāņmuiža**, agrāk arī **Kāņi**, ir ciems Kuldīgas novada Kabiles pagastā. Izvietojies pagasta dienviddaļā pie Kabiles—Satiķu autoceļa  no pagasta centra Kabiles,  no novada centra Kuldīgas un  no Rīgas.

Apdzīvotā vieta izveidojusies pie bijušās Zutēnu muižas Kāņu pusmuižas *(Kahnhof, Kannhof)*. Muižas apbūve ir vietējas nozīmes arhitektūras piemineklis.

## Atsauces
Natālija Jerjomina

**Natālija Jerjomina** (dzimusi  Rīgā) ir Latvijas krievu izcelsmes šahiste, kas uzvarējusi Latvijas šaha čempionātā sievietēm 1988. gadā.

Astoņdesmitajos gados Natālija Jerjomina bija viena no spēcīgākajām Latvijas jaunajām šahistēm, kas regulāri piedalījās Latvijas šaha čempionātā sievietēm finālos (1983 - 1990). 1985. gadā viņa ieguva 4. vietu, 1989. gadā izcīnīja bronzas medaļu, bet 1988. gadā uzvarēja spēcīgā konkurencē, atstājot aiz sevis tādas pazīstamas šahistes kā Andu Šafransku, Ingūnu Ernesti, Ilzi Rubeni, Ingrīdu Priedīti, Astru Goldmani, Tamāru Vilerti, Viju Rožlapu, Sarmu Sedlenieci. Natālija Jerjomina ir pārstāvējusi Latvijas sieviešu izlasi PSRS Tautu spartakiādē Minskā 1986. gadā pie trešā galdiņa. Deviņdesmito gadu sākumā viņa pārtrauca aktīvās šahistes gaitas.

## Nozīmīgākās sacensības
* 1983. gads, 9. vieta Latvijas sieviešu šaha čempionātā.
* 1984. gads, 11. vieta Latvijas sieviešu šaha čempionātā.
* 1985. gads, 4. vieta Latvijas sieviešu šaha čempionātā.
* 1986. gads, 8. vieta Latvijas sieviešu šaha čempionātā.
* 1987. gads, 13. vieta Latvijas sieviešu šaha čempionātā.
* 1988. gads, 1. vieta Latvijas sieviešu šaha čempionātā.
* 1989. gads, 3. vieta Latvijas sieviešu šaha čempionātā.
* 1990. gads, 15. vieta Latvijas sieviešu šaha čempionātā.

## Atsauces

## Ārējās saites
*  šahista profils vietnē fide.com
*  šahista profils vietnē chess-online.ru
*  šahista profils vietnē 365chess.com
*  šahista profils vietnē chesstempo.com
Kazimirvāles muiža

thumb|200px|Kazimirvāles muižas kungu māja mūsdienās.
**Kazimirvāles muižas** () kungu māja atrodas Kazimirvāles ezera krastā Augšdaugavas novada Eglaines pagasta Kazimirvālē, divus kilometrus no Subates. Līdz 1920. gada agrārajai reformai muiža piederēja Lizanderu (*Lysander*) dzimtai. Tagad atjaunotā muižas ēkā izveidots viesu māja "Kazimirvāle" ar trīs dzīvokļiem, ēdamistabu un dzīvojamo istabu.

## Vēsture
Muižas nosaukums radies no muižas īpašnieka Kazimirsvāla (*Casimirswahl*), kas 1816. gadā nopirka šo Prodes muižas pusmuižu par 14 tūkstošiem sudraba rubļu. 1830. gadā Kazimirvāles muižu ieguvis Pēteris Lizanders. Viņam bija divi dēli Žanno un Gothards, muižu mantojumā saņēma viņa dēls Žanno. Pēdējais Kazimirvāles īpašnieks no 1906. gada bija Makss fon Lizanders. Padomju laikos ēkās atradās mežniecība. 1970. gadā Baltkrievijas kinostudija Kazimirvālē uzņēma filmu "Muižnieka Čertophanova dzīve un nāve" pēc I. Turgeņeva darbiem "Čertophanovs un Ņedopjuskins" un "Čertophanova gals" (*Чертопханов и Недопюскин*, *Конец Чертопханова*).

## Atsauces
Virsbūve

**Virsbūve** ir automobiļa vai cita transportlīdzekļa daļa, kas paredzēta pasažieru un bagāžas izvietošanai. Virsbūve stiprinās pie automobiļa rāmja. Mēdz būt arī virsbūves bez rāmja — nesošās virsbūves, kas izpilda arī rāmja funkciju. Pie nesošās virsbūves stiprinās visi automobiļa agregāti un mezgli. Vieglajiem automobiļiem pastāv slēgta un atvērta tipa virsbūves. Kravas automobiļiem virsbūve sastāv no šofera kabīnes un kravas platformas.

## Teorija
Automobiļa forma ir atkarīga no tā konstrukcijas un komplektācijas, no pielietotajiem materiāliem un virsbūves ražošanas tehnoloģijas. Savukārt, jaunas formas izveide spiež meklēt jaunus tehniskos risinājumus un materiālus. Automobiļa virsbūves formas ietekmē sociālie un ekonomiski faktori, kā arī automobiļa statusa un kvalitātes faktori.

## Virsbūvju tipi
[thumb|350px|1934. gada [pikaps Ford Model 46]]
[thumb|350px|1954. gada [hārdtops Ford Victoria]]
Vieglajiem automobiļiem ir pieejami šādi virsbūvju tipi:
;Slēgtie
* Sedans
* Limuzīns
* Kupeja
* Hečbeks
* Minivens
* Hārdtops
* Liftbeks

;Atvērtie
* Kabriolets
* Targa
* Rodsters
* Lando
* Faetons
* Spaiders
* Brogams

;Kravas pasažieru
* Universālis
* Furgons
* Pikaps
Furgons

thumb|250px|Furgons Morris Oxford Van
**Furgons** () ir slēgta tipa virsbūve vieglajiem automobiļiem (kravas pasažieru), kas paredzēts kravu, cilvēku un aprīkojuma pārvadāšanai. 

## Furgonu tipi
Pastāv vairāki furgonu tipi:
* Furgons () uz vieglā automobiļa bāzes ar universāļa tipa nesošo virsbūvi. Var būt ar standarta vai paaugstinātu jumtu. No universāļa atšķiras ar to, ka furgonam nav aizmugurējo sēdekļu un virsbūves mugurdaļas salona apdare.

* Mazas vai vidējas tonnāžas furgons ar vagonveida virsbūvi (), kam šofera kabīne strukturāli nav atdalīta no kravas nodalījuma. Tāpat tam var būt standarta vai paaugstināts jumts. Šie furgonu virsbūves bieži ir unificētas ar mikroautobusiem un kombi. Pie šiem furgoniem ir pieskaitāmi arī furgoni ar bīdāmajām šofera durvīm, kas ir populāri Ziemeļamerikā un Japānā, pasta un pārvadājumu pakalpojumu sniedzējiem.

* Furgons () uz kravas automobiļa rāmja ar atsevišķu šofera kabīni.
Kabriolets

[thumb|200px|right|Kabriolets [Renault Megane CC]]
**Kabriolets** () ir atvērta tipa virsbūve vieglajiem automobiļiem ar salokāmu jumtu un vienu vai divām sēdekļu rindām.

Mūsdienu vieglie automobiļi tiek aprīkoti ar mīkstajiem salokāmajiem jumtiem (dermatīns u.c.) vai ar cieto salokāmo jumtu. Kabrioleti tiek veidoti uz pastiprinātu sedanu, hečbeku un kupeju virsbūvju bāzēm un ir aprīkoti tikai ar divām durvīm.

Lielbritānijā kabrioletus vēsturiski dēvē par **Drop-head coupé**, savukārt ASV un Austrālijā par **Convertible**.
Prodes muiža

**Prodes muižas** () kungu māja atradās mūsdienu Augšdaugavas novada Prodes pagasta Prodes ciemā. Līdz 1920. gada agrārajai reformai muiža piederēja Osten-Zakenu dzimtai.

## Vēsture
Zināms, ka Prodes muiža jau 17. gadsimtā piederēja Ostenzakeniem (*von der Osten genannt Sacken zu Prohden*). Ap 1665.—1667. gadu luterticīgie Subates iedzīvotāji bija spiesti atstāt katoļticībā pārgājušā Subates muižnieka Plātera valdījumus un pārcelties uz ezera otru krastu, kur uz Prodes muižas zemes izveidoja Jaunsubates miestu. Prodes muižas kungu māja uzcelta ap 1820. gadu.
Jaunsubates un Vecsubates miestus apvienoja 1894.gadā. Mūsdienās saglabājušās vienīgi muižas ēkas drupas pakalnā.

## Atsauces
Vitālijs Šulakovs

**Vitālijs Šulakovs** (; dzimis 1983. gada 9. maijā) ir krievu hokejists, aizsargs.

## Spēlētāja karjera
Savu profesionālā spēlētāja karjeru Šulakovs uzsāka 2003.—04. sezonā, debitējot Krievijas Superlīgas kluba Habarovskas "Amur" rindās. 2005.—06. sezonu aizsargs aizvadīja Maskavas "Spartak" sastāvā, taču tad atgriezās Habarovskā. 2011.—12. sezonā Šulakovs tika atzīts par oktobra labāko KHL aizsargu.

2012. gada maijā Šulakovs noslēdza divu gadu līgumu ar Ufas "Salavat Julajev", taču 2012.—13. gada sezonas otrajā pusē viņš tika aizmainīts uz Ņižņekamskas "Ņeftehimik" rindām. "Neftekhimik" rindās aizvadīja pusotru sezonu, savukārt 2014. gada maijā noslēdza viena gada līgumu ar Toljati "Lada", kas tobrīd atgriezās KHL. 2015.—16. gada sezonu aizvadīja "Amur" sastāvā.

## Ārējās saites
Saules meita (albums)

**Saules meita** ir latviešu postfolkloras grupas "Iļģi" albums, kas izdots 1998. gadā izdevniecībā "Upe".

## Vēsture
"Saules meita" ir pirmais "Iļģu" albums, kur eksperimenti postfolklorā turpināti, izmantojot rokmūzikai raksturīgus instrumentus. Albums izdots laikā, kad no grupas aizgājusi dziedātāja Zane Šmite, un Ilga Reizniece uzaicinājusi grupai pievienoties Maranas dziedātāju Māru Kalniņu. Kā atzinusi I. Reizniece, albuma pamatā ir personīgas emocijas, kas radījušas vēlmi izveidot albumu par sievietes mūžu. Šajā albumā ir gan latviešu tautasdziesmas, gan arī grupas dalībnieku oriģinālmūzika. Līdzās ierastajiem tautas mūzikas instrumentiem grupas skanējumu albumā papildina arī basģitāra, programmētas sitamo instrumentu "cilpas" un iesamplētu muzikālu motīvu izmantojums (piemēram, didžeridū albuma pirmās dziesmas ievadā).

Albuma vāka foto veidojis Valts Kleins, uz tā attēlota M. Kalniņa.

Albumu ierakstījuši Ilga Reizniece, Māra Kalniņa, Māris Muktupāvels, Jānis Abens un Mikus Čavarts. Ierakstā piedalījies arī Gatis Gaujenieks, kas vēlāk kļuva par grupas dalībnieku. Sadarbība ar M. Kalniņu pārtrūka, kad viņa 1999. gada augustā gāja bojā autokatastrofā. 

Albums ieguvis Lielo Mūzikas balvu (1998) un "Zelta mikrofona" balvu nominācijā "Labākais folkloras albums".

## Dziesmu saraksts
# Vissbija - 4:03
# Tautiešami roku devu - 3:38
# Sēj, brālīti, kaņepītes - 4:49
# Es tev lūdzu - 2:37
# Skait' māmeņa - 5:59
# Bur man' buri - 2:12
# Dieva dēli, saules meitas - 2:15
# Māte mani audzēdama - 2:53
# Tumsā mani tautās veda - 4:10
# Upe saka tecēdama - 2:44
# Teku, teku pa celiņu - 4:38
# Kalnā kāpu skatīties - 4:48

## Atsauces
Kalnansi

**Kalnansi** ir ciems Kuldīgas novada Kabiles pagastā. Izvietojies pagasta dienviddaļā pie Kabiles—Šķēdes autoceļa  no pagasta centra Kabiles,  no novada centra Kuldīgas un  no Rīgas.

Kalnansu kapsēta ir vietējas nozīmes kultūrvēstures piemineklis, bet netālais Bezdibeņa ezers Kalnansu purvā — dabas piemineklis.

## Atsauces
Pusgaldiņi

**Pusgaldiņi** (agrāk **Upesmuiža**) ir ciems Kuldīgas novada Kabiles pagastā. Izvietojies pagasta rietumos Riežupes krastos pie Upesmuižas dzirnavezera  no pagasta centra Kabiles,  no novada centra Kuldīgas un  no Rīgas.

Apdzīvotā vieta izveidojusies uz bijušās Upesmuižas *(Bächhof)* zemes pie mežniecības un ūdensdzirnavām. 17. gadsimtā Upesmuižā darbojās viens no Kurzemes hercogistes dzelzs cepļiem. Upesmuižas ūdensdzirnavas ir vietējas nozīmes kultūrvēstures piemineklis.

## Atsauces
Teodors Bergs

**Teodors Bergs** (dzimis  Rīgā, miris  Rīgā) bija Latvijas šaha meistars, kas vairākkārt ieguvis godalgotas vietas Latvijas šaha čempionātos.

## Šahista karjera

1932. gadā tikai zaudējums finālmačā pret Movšu Feiginu ar 2,5:5,5 liedza Teodoram Bergam kļūt par Latvijas šaha čempionu. 1935. gadā viņš iegūst 3. vietu Tallinas starptautiskajā šaha turnīrā, bet 1937. gadā kļūst par Latvijas šaha meistaru, uzvarot finālmačā Volfgangu Hāzenfusu ar 5,5:4,5. Šis panākums nodrošina Teodoram Bergam vietu starp Ķemeru starptautiskā turnīra dalībniekiem, kur tika iegūta 14. vieta ļoti spēcīgā konkurencē. 
Arī pēc Otrā pasaules kara Teodors Bergs aktīvi piedalījās Latvijas šaha dzīvē, izcīnot 3. vietu 1948. gada čempionātā un tajā pašā gadā pārstāvot Latvijas komandu PSRS komandu šaha čempionāta Rīgas pusfinālā.

## Nozīmīgākās sacensības

* 1926. gads, 2. vieta Rīgas šaha čempionātā.
* 1926. gads, 2.-3. vieta II Latvijas šaha kongresā.
* 1926. gads, 2. vieta Rīgas šaha čempionātā.
* 1932. gads, 2. vieta IV Latvijas šaha kongresā.
* 1934. gads, 7. vieta V Latvijas šaha kongresā.
* 1935. gads, 5. vieta Latvijas šaha čempionātā.
* 1937. gads, 4. vieta Rīgas starptautiskajā šaha turnīrā.
* 1940. gads, 1. vieta Latvijas izlases kandidātu šaha turnīrā.
* 1941. gads, 7. vieta Latvijas šaha čempionātā.
* 1948. gads, 3. vieta Latvijas šaha čempionātā.
* 1949. gads, 12. vieta Latvijas šaha čempionātā.

## Atsauces

## Ārējās saites
Upesmuiža

**Upesmuiža** var būt:
* Upesmuiža — apdzīvota vieta Kalētu pagastā
* Upesmuiža — Pāvilostas daļa
* Behovas agrākais nosaukums
* Pusgaldiņu agrākais nosaukums
* Upenieku agrākais nosaukums
Sēlpils (nozīmju atdalīšana)

**Sēlpils** var būt:

* Sēlpils — apdzīvota vieta Sēlpils pagastā;
* Sēlpils — dzelzceļa stacija;
* Sēlpils pils — viduslaiku pils, mūsdienās pilsdrupas;
* Sēlpils pilskalns — sēļu pilskalns;
* Vecsēlpils (agrāk Sēlpils) — apdzīvota vieta Sēlpils pagastā.

## Skatīt arī
* Sēlija
* Sēlijas bīskapija
* Sēlpils pagasts
Sēlpils

**Sēlpils** ir ciems Jēkabpils novada Sēlpils pagastā. Izvietojies pagasta centrālajā daļā pie Jelgavas—Krustpils dzelzceļa līnijas Sēlpils stacijas. Attālums līdz pagasta centram Sēlijai ir , līdz Salai — , līdz Rīgai — .

Apdzīvotā vieta veidojusies pie Sēlpils dzelzceļa stacijas (atklāta 1904. gadā), netālu no Jaunsēlpils muižas, bet apmēram 9 km attālumā no vēsturiskās Sēlpils (mūsdienu Vecsēlpils — sens Sēlijas centrs, tirdzniecības vieta pie Daugavas ūdensceļa, Sēlpils viduslaiku pils, 17. un 18. gadsimtā — pilsēta).

2 km uz ziemeļiem no Sēlpils centra atrodas 1928. gadā būvētā Sēlpils pamatskolas ēka, kas 2009. gadā slēgta sliktā ēkas stāvokļa un mazā skolēnu skaita dēļ.

## Iedzīvotāju skaita izmaiņas
Esošajās robežās, pēc CSP datiem.

## Atsauces